**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 17**

от проведено заседание на РИК Русе

Днес, 02.10.2022 г., в зала № 2 на Община Русе се проведе заседание на РИК - Русе.

Заседанието бе открито в 17.43 ч. часа от Председателя на РИК Милена Хинкова.

Присъстват: **Ина Райчева** - **Цонева** - зам.-председател, **Лиляна Владимирова** – член, **Стефан Бонев** – член, **Корнелия Добрева** – член, **Ангел Стефанов** – член, **Елиз Халил** – секретар, **Антоанета Йонкова** – член, **Александър Ганчев** – член, **Звезделина Рафаилова** – член, **Миглена Ангелова –** член.

Отсъстват: **Николай Братованов** – зам.-председател, **Шейнур Еюб** – член

Налице е необходимия кворум за провеждане на заседание.

Протоколът се води от Кремена Маринова.

**ДНЕВЕН РЕД:**

1. Приемане на решения за замени в СИК .
2. Сигнал за нарушение.
3. Разни

**1.Приемане на решения за замени в СИК**

**ОТНОСНО:** Промени в състава на секционна избирателни комисии на територията на област Русе, при произвеждане на изборите за Народни представители на 02.10.2022 г

В изборния ден РИК-Русе постъпи информация за неявили се членове на СИК на територията на област Русе, до 8,00 часа, което налага тяхната замяна.

Предвид изложеното и на основание чл. 72, ал. 1, т. 1 и т. 4, чл. 89, ал.1 от Изборния кодекс, Районна избирателна комисия - Русе

**Р Е Ш И:**

**Освобождава от състава на по-долу изброените СИК на територията на област Русе неявилите се членове, като вместо тях назначава следните лица:**

1. НАЗНАЧАВА за секретар на СИК № 151 на територията на община Русе определения за член с предходно решение на РИК-Русе Тодор Георгиев Михов.
2. НАЗНАЧАВА за председател на СИК № 26 на територията на община Русе определения за зам. председател с предходно решение на РИК-Русе Ангел Антониев Лефтеров.

Назначава за зам.председател назначения за член с предходно решение на РИК-Русе Добромир Пенчев Мирчев.

1. НАЗНАЧАВА за зам.председатели на СИК № 6, 10 и 11 на територията на община Ветово предложени с заявление с вх. № 359/02.10.2022 г. лица, назначени за членове на същите СИК с предходно решение на РИК-Русе.
2. НАЗНАЧАВА за секретар на СИК № 19 на територията на община Бяла назначения с предходно решение на РИК-Русе член Стилян Ангелов Илиев.
3. НАЗНАЧАВА за член на СИК № 7 на територията на община Бяла предложеното с предложение с вх. № 360/02.10.2022 г. ново лице.

**ОБЕЗСИЛВА** издадените удостоверения на заменените членове на СИК.

Да се издадат удостоверения на назначените членове на СИК.

Решението на Районна избирателна комисия-Русе може да се оспорва в тридневен срок от обявяването му пред Централната избирателна комисия, на основание на чл. 73, ал. 1 от ИК.

**Гласували: ЗА единодушно**

**Против – Няма**

**Решение № 133 НС/02.10.2022 г. бе прието**

**2. Сигнал за нарушение.**

**ОТНОСНО:** Жалба за нарушение в СИК на територията на община Русе в изборния ден;

В РИК-Русе e постъпила жалба с вх. № 362/02.10.2022 г., изпратена по компетентност от ЦИК, като същата е подадена от името на Венцислав Ангелов-председател на ПП „Народна партия истината и само истината“и кандидат за народен представител под №1 от същата листа. В жалбата се твърди, че в СИК № 55 на територията на община Русе машината за гласуване е била поставена по начин, позволяващ разкриване тайната на вота.

Извършена е проверка по случая-разговор по телефона с председателя на СИК, при който се установи, че машината е поставена съгласно изискванията, разписани в Методическите указания на ЦИК, а именно-по начин, който осигурява тайната на гласуването. Освен това кандидатът за народен представител в нарушение на ИК е присъствал по време на гласуване на избирател.

РИК – Русе, след като се запозна с данните от извършената проверка намира,че липсват данни за извършено нарушение от страна на членовете на |СИК 192700055, поради което не е налице основание за ангажиране на административно-наказателна отговорност на същите.

Предвид изложеното и на основание чл. 72, ал.1, т.1 и т.20 от ИК, РИК – Русе

**Р Е Ш И:**

**Не установява извършено нарушение на ИК** във връзка с жалба с вх. № 362/02.10.2022 г., подадена от името на Венцислав Ангелов-председател на ПП „Народна партия истината и само истината“ и и кандидат за народен представител под №1 от същата листа.

Решението на Районната избирателна комисия Русе може да се оспорва в тридневен срок от обявяването му пред Централната избирателна комисия.

**Гласували: ЗА единодушно**

**Против – Няма**

**Решение № 134 НС/02.10.2022 г. бе прието**

**По т. 3 Разни** бяха обсъдени текущи въпроси.

С това беше изчерпан дневният ред и заседанието беше закрито в 17.53 ч.

**ПРЕДСЕДАТЕЛ:**

**/Милена Хинкова/**

**ЗАМ. ПРЕДСЕДАТЕЛ:**

**/Ина Райчева/**